ТАТАРСТАН РЕСПУБЛИКАСЫ МӘГАРИФ ҺӘМ ФӘН МИНИСТРЛЫГЫ

ГОМУМИ БЕЛЕМ БИРҮ ОЕШМАЛАРЫНЫҢ БАШЛАНГЫЧ СЫЙНЫФЛАРЫНДА УКУЧЫ РУС ТЕЛЕНДӘ СӨЙЛӘШҮЧЕ БАЛАЛАР ӨЧЕН “ТАТАР ТЕЛЕ” ҺӘМ “ӘДӘБИ УКУ” ПРЕДМЕТЛАРЫННАН “СӘЛАМ” УКЫТУ МЕТОДИК КОМПЛЕКТЫ БУЕНЧА ТӨЗЕЛГӘН АВТОРЛЫК  ПРОГРАММАСЫ

                              Авторлары: 
Әюпова А.Р.
Бәхтиев Р.Ф.
Гаппасова Р.Ч.
Карпухина Н.И.
Кашафетдинова Г.В.
Маркова Э.М.
Хөснетдинова Х.Х.
Якупов Р.Н.

КАЗАН - 2017 
ЭЧТӘЛЕК
Аңлатма язуы .............................................................................................. 3

Укытуның планлаштырылган нәтиҗәләре ...................................................10
Уку предметының төп эчтәлеге ....................................................................
Үрнәк тематик планлаштыру....................................................................... 

                                                                      

АҢЛАТМА ЯЗУЫ
Рус телле укучыларга “Татар теле” һәм “Әдәби уку” предметларын  укытуның эчтәлеген билгеләү өчен тәкъдим ителгән  авторлык программасы Федераль Дәүләт стандартларында күрсәтелгән гомуми белем бирү нәтиҗәләренә куелган таләпләргә нигезләнеп эшләнгән “Гомуми белем бирү оешмаларында рус телендә сөйләшүче балалар өчен “Татар теле” предметыннан үрнәк  программага ” (авторлары: Р.З. Хәйдәрова, К.С. Фәтхуллова, Г.М. Әхмәтҗанова. – Казан, 2016 UPR: http://mon.tatarstan.ru/primernye_rabochie_programmy.htm) (Үрнәк программа)   таянып төзелде. 
“Сәлам” укыту-методик комлекты (УМК) нигезендә “Татар теле” һәм “Әдәби уку” дәресләре  бәйләнештә алып барыла, һәм  “Әдәби уку” дәресләрендә  тәкъдим ителгән текстлар “Татар теле” дәресләрендә үзләштерелгән грамматик материалны ныгыту максатыннан кулланыла. Шунлыктан  ике  предмет өчен бер программа тәкъдим ителә. 
“Үрнәк программа”да күрсәтелгәнчә, Федераль Дәүләт стандартларында белем бирү системасының  төп үсеш юнәлеше – системалы-эшчәнлекле юнәлешкә таяна һәм системаны барлыкка китерә торган төп 3 нәтиҗә белән билгеләнә: шәхескә кагылышлы нәтиҗә, метапредмет, предмет нәтиҗәләре. Әлеге авторлык программасында да аларга ирешү  башлангыч сыйныф укучыларына “Татар теле” һәм “Әдәби уку” предметларыннан укыту системасын оештыруның  нигезе булып тора. 
“Сәлам” УМКсы нигезендә укучыларны аралашу аша аралашуга өйрәтү принцибы ята.  Укучылар  тормышчан ситуацияләрдә сөйләм калыпларын отып калалар, лексикага өйрәнәләр.  Бу уңайдан 1-4 нче сыйныф укучыларына кызыклы булган һәм аларның аралашу даирәләрендә очраган темалар сайлап алынды һәм “гадидән катлаулыга” принцибы нигезендә темаларның эчтәлеге баетылды.  
Укыту процессында укучыларның шәхси ихтыяҗларын, теләк-омтылышларын һәм психологик үзенчәлекләрен исәпкә алу (шәхси индивидуальләштерү принцибы) да  күз уңында тотылды.  Укытучы дәресне оештырганда, тел өйрәнүче төркемнең үзенчәлекләреннән чыгып,  күнегүләр системасын, эш төрләрен һ.б. ны  үзгәртә, чиратлаштыра, алыштыра ала. Моның өчен аңа “Укытучы китабында” тәкъдим ителгән  күнегүләр җыелмасын  төрләндерү, үзгәртеп куллану, укучының “Эш дәфтәрен”дәге күнегүләрдән нәкъ бу төркем өчен кызык дип уйланылганын сайлау мөмкинлеге бар.   Һәр эшләнгән эшкә укучының үзенә һәм башкаларга бәя бирү мөмкинлеге дә булу балаларның үз фикерләрен  җиткерә алу һәм эшләнгән эшкә анализ ясау күнекмәләре булдыруга нигез булып тора.  
“Сәлам” УМКсы телне актив фикерләү нигезендә өйрәнү принцибына да туры килә. Укучылар грамматик  белемнәргә сөйләм калыпларын истә калдырып, һәм аларны охшаш ситуацияләрдә  гамәли куллану аша төшенәләр.  1нче-2нче сыйныфларда   рус телле укучыларга  күбрәк лексика туплау, сөйләмнең гади, ләкин актив калыпларын өйрәтү максаты куелса, 3-4нче сыйныфларда исә, грамматик  кагыйдәләр гамәли мисаллар аша аңлатыла һәм укылган, тыңланган текстлар аша активлаштырыла., “Үрнәк программада” күрсәтелгәнчә, авторлык программасында да “лингвистик материал һәм сөйләм үрнәкләре коммуникатив максаттан, аралашу проблемаларыннан чыгып билгеләнә”. Һәр тел  материалы коммуникатив максаттан, аралашу ихтыяҗыннан һәм куллану ешлыгыннан чыгып билгеләнде.
Программада ана телен исәпкә алу принцибы да сакланды. Ул “Әдәби уку” текстларын төзегәндә/сайлаганда,  сөйләм этикеты кагыйдәләрен өйрәткәндә, авазларны чагыштырып аңлатканда һ.б. да ассызыкланды. 
Тәкъдим ителә торган программа “Сәлам” укыту-методик комплекты ярдәмендә башлангыч сыйныф укучыларына белем бирүне планлаштыру, уку-укыту процессын тәэмин итү максатын күздә тота.  Ул “Сәлам” УМКсы ярдәмендә рус телле укучыларга “ Татар теле”н һәм “Әдәби уку” предметларын укыту буенча эш программасы төзү өчен нигез булып тора һәм ул укыту предметының мәҗбүри өлешен тәшкил итә. Мәктәпнең эш үзенчәлегеннән чыгып, укучыларның индивидуаль мөмкинлекләрен исәпкә алып, уку материалын өйрәнүгә сәгатьләр саны бүленеше һәм  материалны өйрәнү эзлеклелеген, эчтәлекне киңәйтү, шулай ук укучыларның коммуникатив компетенциясен формалаштыру юлларын башкачарак тулыландыруны теләп, укытучылар эш программасына үзгәрешләр кертә алалар.  Бу үзгәрешләр эш программаларының аңлатма язуында чагылыш табарга тиеш.

Татарстан Республикасы мәктәпләре өчен башлангыч белем бирү баскычында татар теле һәм әдәби укуга 642 сәгать билгеләнә. Шулай ук, базис укыту планында һәр сыйныфта сәгатьләр саны бүленеше түбәндәгечә күрсәтелә: 
I сыйныф –    4 сәгать – 132 сәгать; 
II сыйныф – 5 сәгать – 170 сәгать; 
III сыйныф – 5 сәгать – 170 сәгать;
IV сыйныф – 5 сәгать – 170 сәгать.
Тәкъдим ителгән программа түбәндәге эчтәлекне үз эченә алды: укыту предметының төп нәтиҗәләрен күзаллаган укыту максатлары; укытуның шәхси, метапредмет һәм сөйләм эшчәнлеге төрләре буенча  планлаштырылган  нәтиҗәләре,  укыту максатларына туры килгән эчтәлек, укучының сөйләм эшчәнлеге күрсәтелгән үрнәк тематик план.

1.	Укытуның планлаштырылган нәтиҗәләре
 Күрсәтелгән максатлар нигезендә башлангыч сыйныфларда татар теле укытуның планлаштырылган нәтиҗәләре билгеләнде.
Шәхескә кагылышлы нәтиҗәләр: 
–	Туган илгә мәхәббәт, үз илең, Ватаның белән горурлык хисе  формалашу;
–	үзе яшәгән туган җирнең һәм андагы халыкларның бердәмлегенә  карата хөрмәт хисе булу;
-	шәхесара һәм мәдәниятара аралашуда  татар теленә карата ихтирамлы  карашта булу һәм аны өйрәнү теләге булу;
–	төп әхлак кагыйдәләрен белү, аларны үтәүнең мәҗбурилеген аңлау һәм   мораль нормаларны үтәүгә омтылу;
–	өлкәннәр, сыйныфташлар һәм дуслар белән уңай мөгамәләдә булу, ихтирамлылык, кайгыртучанлык һ.б.  сыйфатларны үзеңдә формалаштыру.
Метапредмет нәтиҗәләре: 
танып белү универсаль уку гамәлләре:
–	фикер үсешен үстерүгә бәйле  психологик вазифаларны башкару; сәбәт-нәтиҗә бәйләнешләрен табу;
–	объектларны чагыштыра, уртак һәм аермалы якларны таба белү;
–	прокт эшләрен үтәү нигезләрен белү;
–	иҗади һәм эзләнү характерындагы  проблеманы  билгеләү, аларны  чишү  алгоритмнарын мөстәкыйль төзи алу;
–	төп һәм икенчел мәгълүматларны  аеру, укылган яки тыңланган  эчтәлеккә бәя бирә белү; 
–	тиешле мәгълүматны табу өчен, энциклопедия, белешмәләр, сүзлекләр, электрон ресурслар куллана белү.
Регулятив универсаль уку гамәлләре:
–	уку хезмәтендә үзеңә максат куя, бурычларны билгели алу; 
–	эш тәртибен аңлап, уку эшчәнлеген оештыру, нәтиҗәле эш алымнарын табу;
–	укудагы уңышларның, уңышсызлыкларның сәбәбен аңлый, анализлый белү; 
–	ихтыяр көче, максатчанлык, активлык кебек сәләтләргә ия булу; 
–	дәрескә кирәкле уку-язу әсбапларын әзерли һәм  алар белән дөрес эш итә белү;
–	дәрестә эш урынын мөстәкыйль әзерләү һәм тәртиптә тоту.
Коммуникатив универсаль уку гамәлләре:
–	әңгәмәдәшең белән контактка керү: сөйли, сорый белү; сөйләмне башлый, дәвам итә, төгәлли алу;
–	әңгәмәдәш  белән  аралашу калыбын төзү;
–	аралаша белү сәләтенә ия булу;
–	парларда һәм күмәк эшли белү;
–	мәгълүматны туплау өчен, күмәк эш  башкару;
–	үз эшеңне һәм башкалар хезмәтен анализлый һәм бәяли, аңлатып бирә белү.
Предмет нәтиҗәләре:
Сөйләү
–	сорау һәм җавап репликаларын дөрес кулланып, тәкъдим ителгән ситуация буенча диалог оештыру;
–	 укылган яки тыңланган текстның эчтәлеге буенча сорау бирә белү, әңгәмә кора алу;
–	 өйрәнелгән лексик  тема  буенча  кечкенә күләмле бәйләнешле  текст  төзеп  сөйләү;
–	 укытучының дәрес, уен ситуацияләре белән бәйле сорауларын, күрсәтмәләрен аңлау;
–	 сүзләрне, сүзтезмәләрне, җөмләләрне, грамматик формаларны бер-берсеннән ишетеп аера белү;
–	 укылган (тыңланган) текстның эчтәлеген сөйләгәндә, җөмлә калыпларын, лексик берәмлекләрне урынлы куллану;
–	 өйрәнелгән эчтәлек нигезендә әңгәмәдәшең белән контакт урнаштыра, сорау куя, җавап бирә, кире кага, раслый белү;
–	 программада күрсәтелгән темалар буенча укытучының сорауларына жавап бирү һәм сораулар куя белү;
–	 дәреслектә бирелгән үрнәк диалогларны сәнгатьле итеп уку, сөйләү һәм охшаш диалоглар төзү, программада күрсәтелгән коммуникатив максатлар буенча әңгәмәдә катнаша алу.
–	җанлы һәм җансыз предметларны, рәсем, картина эчтәлеген сурәтләп сөйли белү;
–	тәкъдим ителгән терәк сүзләр ярдәмендә укылган текст яисә караган рәсем (фильм) буенча, өйрәнелгән җөмлә төрләрен файдаланып, хикәя төзү һәм башланган  хикәяне дәвам итә алу; башка заттан сөйләү күнекмәләренә ия булу;
–	үз тирәлеге (дуслар, мәктәп, гаилә, шөгыльләр һ.б.) турында   мәгълүмат бирә алу;
-	кечкенә күләмле әсәрләрне сәхнәләштерү;
-	видеороликларга  “тавыш  бирү”.
Тыңлап аңлау
–	тыңлаганда җөмлә, сүз чикләрен билгеләү, интонацияне аеру;
–	сүзләрне, җөмләләрне тыңлап тәрҗемә итә белү;
–	0,5 минутлык бәйләнешле текстны тыңлап, эчтәлеге буенча сорауларга җавап бирү;
-	җыр текстларын эчтәлеген аңлап башкару;
–	дәрестә катнашучыларның җанлы сөйләмен тыңлап, эчтәлегенә төшенү.
Уку
–	дәреслектә уку өчен бирелгән  текстларны дөрес, аңлап  һәм йөгерек укый алу;
–	кечкенә күләмле шигырьләрне яттан сөйләү;
-	халык авыз иҗаты әсәрләре белән танышу (тизәйткеч, табышмак, мәкальләр уку һәм аларны яттан әйтеп бирә алу);
–	25-35 сүз күләмендәге текстларны укып, эчтәлеген аңлау;
-танылган шәхесләр, әдипләр турында уку һәм, укылганнар буенча кыскача мәгълүмат бирә алу.
Язу
–	татар авазлары кергән сүзләрне  яза белү;  	
-	өйрәнелгән сүзләр белән җөмләләр язу;
–	 дөрес күчереп язу күнекмәләрен булдыру;
–	 укылган (тыңланган) текстның эчтәлеге буенча гади сорауларга җаваплар язу;
–	текстны башка зат исеменнән үзгәртеп яза алу.

2.	Уку предметының төп эчтәлеге
Телдән һәм язма сөйләмнең эчтәлеге белем һәм тәрбия бирү максатларына, шулай ук башлангыч мәктәп укучыларының яшь үзенчәлекләренә һәм мәнфәгатьләренә туры килә. Ул түбәндәгеләрне үз эченә ала.
 Әдәби уку өчен текстлар вакытлы матбугат чараларыннан алынды, фольклор әсәрләре,күренекле әдипләрнең әсәрләре сайланды һәм авторларның үз текстлары тәкъдим ителде. Җырлар авторлар тарафыннан “Сәлам” УМКсы өчен махсус язылды.
1нче сыйныф.
Темалар	Татар теле	Әдәби уку	
	Лексика 	Сөйләм калыплары		
Сәлам! 	исәнмесез исәнме 
сәлам
хәерле иртә
хәерле кич 
хәерле көн
сау бул(ыгыз)
тыныч йокы
рәхмәт
начар
шәп
яхшы түгел
әйе юк
мин
син
ул
	Син кем? 
Мин - ... Ә син кем? Хәлләр ничек? 
Мин бик шат! 
Мин дә! 
Син Алсумы? 
Әйе, Алсу.
Юк, Алсу түгел
                                                                 	Х.Гарданов “Хәерле иртә!”
 “Сәлам”  җыры.	
Мәктәп 	мәктәп
сыйныф
такта
акбур
бетергеч
китап
дәфтәр
көндәлек
ашханә
китапханә
укучы
укытучы	Сыйныфта ... бар/ юк
Бу нәрсә? 
Ул кем?
Бу – мәктәп.
Бу китап түгел.
Кайда? 
мәктәптә
китапханәдә
Нәрсәдә?
дәфтәрдә
Кемнәр бар. Укучылар бар. Нәрсәләр бар?
Парталар бар.

	М. Пляцковский. “Өйрәтәләр мәктәпләрдә”.
“Мәктәп” җыры
	
Саннар 
	бер
ике
өч
дүрт
биш
алты
җиде
сигез
тугыз
ун
ничә? 
аңа
миңа
сиңа
	- Сиңа ничә яшь? 
Миңа .... яшь.
Ничә? 
Ничә китап бар?
Ничә укучы бар?
Кемгә?
Китап кирәк.	Санамышлар.
“Саннар” җыры	
Төсләр 
	кара, 
күк, 
сары
яшел
көрән
кызыл
кызгылт -сары
соры
зәңгәр
ак
ал
шәмәхә
кара
нинди?
матур
күбәләк
чәчәк	... нинди? 
Китап – яшел.
Бу нинди төс? 
Бу ак төс.
Лимон нинди төстә?
Лимон сары.
Нинди ручка?
яшел ручка
кызыл китап	В.Ахунҗанов. “Булмагандыр буявы”.
“Төсләр” җыры.	
Гаилә
	гаилә
әти
әни
әби
апа
бабай
сеңел
зур
кечкенә
яшь
карт
эне 
һәм
абый	Минем әнием бар/юк.
Синең бабаң бар/юк.
Аның апасы бар/юк.
Синең сеңлең бармы?
Әйе, сеңлем бар.
Энем юк.
Ике энем бар.	Г.Тукай “Безнең гаилә”
“Бармаклар” җыры	
Уенчыклар 
	машина
уенчык
бөтерчек
уен
курчак
туп
шакмак
робот
барабан
торба
поезд. 
очкыч	Миндә туп бар. 
Мин курчак белән уйныйм.
Мин шакмак алам.
Ничә уенчык бар?
Уенчык кайда?
Уенчык зурмы?
Юк, зур түгел. 
	Табышмаклар.
“Мин уйнарга яратам” җыры.	
Хәрәкәтләр. Шөгыльләр. 
	кара
тыңла
сөйләш 
әйт
утыр
яз
рәсем яса
җырла 
укы
эч
аша 
уйна 
чык
 кер
кайт
	Нишлә? 
 Нишли?
 Ул яза. 
Ул утыра.
Нишләмә?
Сөйләшмә.
Карама. 
Син  утыр. 
Кая бар? 
Мәктәпкә бар.
Кайдан кер?
Коридордан кер.	Г. Тукай  әсәре буенча ясалган “Кызыклы шәкерт”, “Эш беткәч, уйнарга ярый” мультфильмнары.
“Күңелле уен” җыры.	
Вакыт 
 	иртә 
көн 
кич 
төн 
сәгать  
бүген 
кыш (көне)
җәй
яз 
көз
кайчан?
хәзер
ай
көн	Ул иртән тора.
Ул көндез укый.
Кичен кайта.
Төнлә йоклый.
Хәзер мартмы?
Юк, апрель.
	“Куян кызы” мультфильмы.
“Вакыт” җыры.	
Шәһәр. Авыл 
	урам 
кибет
бина
киң 
тар
биек
матур 
кечкенә
зур 
урман
елга
юл 	Кайда яшисең?
Авылда яшим?
Кайда укыйсың?
Мәктәптә укыйм.
Урам нинди?
Урам киң.
Мәктәп кайда?
Мәктәп шәһәрдә.
Бина нинди?
Бина биек.
	Сүзтезмәләр, кечкенә текстлар уку.
“Син кайда яшисең?” җыры.	
Йорт. Өй.  
	йорт
өй
кат
ишек
бүлмә
тәрәзә
җиһаз
өстәл
урындык
яшә
карават
	Йортта нәрсә бар?
 Йортта бүлмәләр бар.
Бүлмәдә  ишек бар.
Бүлмәдә  урындык юк.
	Кечкенә текстлар уку.
“Кырмыска йорт сала” җыры.	
Ашамлыклар 	ипи (икмәк) 
сөт
ит
йомырка
шикәр
тоз
аш
ботка
күмәч
чәй
балык
алма
	Син нәрсә ашыйсың?
Мин ит ашыйм.
Син нәрсә эчәсең?
Мин  чәй эчәм. 
Син нәрсә яратасың?
Мин ботка яратам.
Икмәк  ашыйм.
Ул балык ашый.
Син алма ашыйсың.
Син нәрсә ашамыйсың?
Мин йомырка ашамыйм. 
	Кечкенә текстлар уку.
“Мин Тәмлетамак түгел” җыры.	
Минем тәнем 
	баш
бит
чәч
күз
колак
борын
авыз
теш
кул
аяк
бармак	Бу нәрсә?
Бу – борын.
Чәч нинди?
Чәч сары.
	Кечкенә текстлар уку.
“Минем тәнем” җыры.	
Киемнәр	Кием
Пәлтә 
Чалбар 
Күлмәк
Итәк
Башлык
Шарф
Аяк киеме
Ки 
киям
киясең.
	Мин күлмәк киям. 
Чалбар нинди?
 Чалбар зур.
Чалбар акмы?
Юк, сары.
Шарф җылымы?
Шарф кайчан кирәк?
Җәен/кышын/көзен/язын/ кирәк.	Кечкенә текстлар уку.
“Мин нәрсә киям?” җыры.	
Хайваннар 
	песи
эт
кәҗә
сарык
сыер
ат
аю
куян
төлке 
бүре
керпе 
тиен	Песи нишли?
Песи ашый.
Бу  нәрсә?
 Бу – эт.
Ул нинди?
Ул кечкенә.
Ул кайда?
Ул бүлмәдә.
	“Теремкәй” әкияте.
Табышмаклар. “Хайваннар” җыры.	
Туган көнем	бәйрәм
туган көн
кунак
хуҗа
ял итәргә
кунакка бар 
теләк
телә 
бүләк ит
күңелле
котла	Туган көнең белән!
Бәйрәм белән!
Бәйрәм белән котлыйм. 
Кунакка барам. 
Алсуның туган көне.
Кунаклар килә.
Минем туган көнем.
Дусларым котлый.
Миңа бүләк бирә.	Кечкенә текстлар уку.
“Әй, күңелле!” җыры.	

2нче сыйныф
Тема			Әдәби уку	
	Лексика	Сөйләм калыплары		
Сәлам!	1нче сыйныфта үтелгән материалны кабатлау

	“Минем дусларым”, “Гаиләм”, “Мәктәбем” текстлары. 
“”Шатлыклы көн” җыры.
	
Һава торышы
	эссе
җылы
салкын
томанлы
яңгырлы
җилле
кояшлы
карлы
болытлы
яшенле
аяз
ләкин
һәм	- Бүген көн нинди? 
Бүген кояшлы (болытлы...) көн. 
Ничә градус җылы?
15 градус җылы.
Көн болытлымы?
Юк, аяз.
Кар (яңгыр) ява /яумый.
Җил исә/исми.
	И.Фарбаржевич “Җиләк яңгыры”.
 “Ялкау аю” җыры.	
Минем көнем	ничәнче?
кайчан?
сәгать
минут
кичә
бүген
иртәгә
беренче
 икенче
өченче
дүртенче
бишенче
алтынчы
җиденче
сигезенче
тугызынчы
унынчы
егерме
егерменче
 утыз
утызынчы
кырык
кырыгынчы
илле
илленче
алтмыш
алтмышынчы
җитмеш
җитмешенче
сиксән
 сиксәненче
туксан
туксанынчы
йөз
йөзенче	Сәгать ничәдә? 
Сәгать тугызда.
Сәгать өченче  яртымы?
Юк, икенче ярты.
Сәгать ничәдә ашыйсың?
Мин сәгать җидедә ашыйм.
Сәгать биштә нишлисең?
-Сәгать биштә футбол уйныйм.
 
	“Һәр көн саен...” шигыре.
“Кырмыч” хикәясе.
Р.Вәлиева “Күбәләк һәм Кырмыска”.  “Сәгать ничә?” җыры.	
Өегез зурмы? 
	суыткыч
кәнәфи 
келәм
газ плитәсе
савыт-саба
китап киштәсе
элгеч
аш бүлмәсе
кунак бүлмәсе
балалар бүлмәсе
бәдрәф
йокы бүлмәсе
анда
монда
фатир	Син кая барасың/бармыйсың?
Син нәрсә ашыйсың/ашамыйсың?
Китап нәрсә өстендә (астында, алдында, артында, арасында, эчендә, янында)?

 

	“Качышлы уены” . җыры.
К.Чуковский “Юындыр”
	
Җиләк  яратам
	бакча
җиләк-җимеш
алма
банан
чия
әфлисун
җиләк
карбыз
груша 
лимон
помидор
кишер
бәрәңге
суган
борыч
кәбестә
кыяр
тәмле
баллы
 ачы
 татлы
тозлы
тәмсез
яшелчә	Сиңа нәрсә ошый/ ошамый?
Миңа  ошый/ошамый?
 Җиләк нинди ?
Җиләк  тәмле, баллы.
Җиләк кайда?
 Җиләк бакчада.
	“Бакчада”, “Базарда” текстлары.
“Шалкан” әкияте.
“Яшәгән ди..” җыры	
Тәмле булсын!
	сөт
су
чәй
ипи
сыр
йомырка
шикәр
бал
коймак
 әфлисун согы
аш
туңдырма
бәрәңге
токмач
бәлеш
кашык
балкашык
чәнечке
пычак
тәлинкә
чынаяк
ботка	Нәрсә ашыйсың/ эчәсең килә/килми?
 Минем коймак ашыйсым килә. 
Синең чәй эчәсең килә. 
Аның ипи ашыйсы килә.
Син нәрсә ашарга (эчәргә) яратасың?
Мин  карбыз яратам/ яратмыйм.
	“Кем нәрсә ярата?” әкияте
“ Әби пешерә”  җыры
	
Супермаркетта
	кибет
кием
күлмәк
чалбар
аяк киеме
туп
чәчәк
торт
уенчыклар кибете
ашамлыклар кибете
киемнәр кибете
спорт товарлары кибете
китап кибете
супермаркет
чәчәк кибете
сум
тиен 
 сатып ал
сат	Сиңа нәрсә кирәк?
Миңа ... кирәк.
Нәрсә сатыла?
Нәрсә сатып аласың?
Мин ... сатып алам.
Кая барасың?
Китап кибетенә барам.
 Ничә сум  тора? 
20 сум  тора. 	“Дүрт кыз” әкияте.
“Кибеттә” җыры.	
Яраткан шөгыльләрем 
	 тыңла
кара
дәрес әзерлә
укы
уйна
җырла
рәсем яса
бие	Син нишлисең/нишләмисең?
Мин нишләдем?
Син нишләдең?
 Ул нишләде?
Без нишләдек?
Сез нишләдегез?
Алар нишләделәр?
Син кичә нишләдең/ нәрсә эшләмәдең?
Сәгать ничәдә йокладың?
	“Иртән кояш уяна” шигыре.
“Әтәч белән Төлке” әкияте.
“Мин нишләдем?” җыры.	
Яхшы һөнәр!
	табиб
укытучы
инженер
машина йөртүче
эшмәкәр
эшче
җитәкче
чәчтараш
рәссам
язучы, сатучы
машина йөрт
пешер
футбол уйный
рәсем ясый
эшли
дәвалый
укыта
чәч кисә	Әниең (әтиең....) кем?
Әнием – табибә, әтием – укытучы.
Әниең (...) кайда эшли?
Әбиең кайда эшләде?
Кем заводта эшли?
Табиб нишли?
 Табиб дәвалый.
 Чәчтараш нишли? 
Ул чәч кисә.
	“Кирәкле һөнәр” , “Иҗади һөнәрләр” текстлары.
“Һөнәрләр” шигыре.
“Үскәч кем булырга?” җыры.	
Шәһәрдә 
	китапханә
тукталыш
хастаханә
даруханә
парк
зоопарк/ хайваннар бакчасы
банк
музей
почта
кафе
кинотеатр	 Почта  кайда урнашкан?
 Почта мәктәп янында (каршында, артында һ.б.) урнашкан.
Син кая барасың?
Син кайдан кайтасың?
	Кечкенә текстлар  белән эш.
“Шәһәрдә” җыры.	
Күңелле хайваннар бакчасы
	фил
кош
аю
ат
арыслан
елан
сыер
тычкан
балык
куян
сарык
маймыл
тавык
 әтәч
үрдәк
авыр/җиңел
тиз/әкрен
озын/кыска 
куркак
хәйләкәр
усал
йомшак
әтәч кычкыра
мөгри
ырлый
өрә
мыраулый	Ул нәрсә?
Ул – фил.
Фил нинди? 
Фил зур?
Сиңа нәрсә ошый?
Миңа  куркак куян ошый. 
Әтәч кайчан кычкыра? 
Иртән кычкыра. 	“Маймыл”  хикәясе.
“Хайваннар бакчасында” җыры.	
Туган җиремне яратам!
	Татарстан
Россия
Америка
Африка
Мисыр
Төркия
Мамадыш
Актаныш
Азнакай
Әлки
Әлмәт 
татарча
русча
инглизчә
гарәпчә
төрекчә
кытайча
татар
татарча
рус
русча
инглиз
 инглизчә
гарәп
гарәпчә
 кытай
кытайча
сөйләш
аңла 
өйрән
ерак-якын
ил
чит ил
шәһәр
авыл	Син кайдан?
 Мин Татарстаннан.
Мин Әлмәттән.
Мин Актаныштан.
Мин Әлкидән.
Мин Азнакайдан.
Син кайда яшисең?
 Мин Лондонда (Ташкентта, Әлмәттә, Мөслимдә) яшим.
Ул кайда яшәми?
Ул Мәскәүдә яшәми. 
Син инглизчә сөйләшәсеңме?
Юк, мин татарча сөйләшәм.
Ул русча беләме?
Ул нинди телләр белә?
Ул  татарча, русча, инглизчә белә. 
Син нинди телләр өйрәнәсең?
Мин  татарча, инглизчә өйрәнәм.
	“Дөньяда телләр күп” җыры. “Сочинение” хикәясе.	
Транспорт 
	машина
автобус
велосипед
такси
очкыч
көймә
метро
поезд
автопарк
гараж
аэропорт
порт
билет сатучы
тукталыш
мен
төш	Син  паркка нәрсә белән барасың?
Автобус белән барам.
Машинада/поезда барам.
Очкычта очам.
Көймәдә йөзәм.

	“Түтүүт” әкияте.
“Ерак юлга чыгам” җыры.	
Спорт 
	футбол уйна
баскетбол уены
йөгер
тенис
көрәш
йөз
гимнастика яса
чаңгыда шу
волейбол уйна
тимераякта шу
сикер
ярыш
ярышу
тиз
әкрен
уңыш/уңышлы
файдалы
сәламәт тормыш
өчен	Ул ничәнче килде?
Финишка беренче килде.
Син нәрсә белән шөгыльләнәсең?
Мин спорт белән шөгыльләнәм.
Син нишлисең?
Мин волейбол уйныйм.
Кышын әти нишләде?
Әти чаңгы шуды. 
Ул- җиңүче. Ул - ярышта беренче.
Ул ничек йөзә?
Ул тиз /әкрен йөзә. 
Спорт ни өчен кирәк?
Спорт сәламәтлек өчен кирәк.

	Кечкенә текстлар белән эш.
“Гимнастика һәм Разминка” әкияте. 
“Хәрәкәттә бәрәкәт” җыры.	

3нче сыйныф.
Тема	Татар теле	Әдәби уку	
	лексика	сөйләм калыплары		
Сәлам	Алдагы сыйныфларда үзләштерелгән лексиканы кабатлана
	Алдагы сыйныфларда үзләштерелгән калыпларны кабатлана	“Без ничек походка бардык?” тексты. 

“Кабат җыелдык!” җыры. Видео материал белән эш	
Көн тәртибе	уян
зарядка яса
теш чистарт
юын
мәктәпкә бар
укы
өйгә кайт
ял ит
дәрес әзерлә
йокларга ят	Сәгать ничәдә?
Сигезенче яртыда.

	М.Җәлил. “Сәгать”
И.Ихсанова “Тылсымлы ил “Сәгать”.
“Әтәч белән Ябалак” әкияте”
“Өлгермәмеш көне”.
“Көн тәртибе” җыры. Видео материал белән эш	
Бүген нинди дәресләр бар?	дүшәмбе
сишәмбе
чәршәмбе
пәнҗешәмбе
җомга
шимбә
якшәмбе
дәресләр тәртибе (
татар теле
рус теле
инглиз теле
физкультура
музыка
әсем дәресе	Бүген нинди дәресләр бар?
Бүгенничә дәрес бар?
Бүген ничә дәрес була?
Татар теле дәресе кайчан була?
 Бүген ничәсе?
 Бүген ничәнче сентябрь	Г.Зәйнәшева “Бер атнада ничә көн?”
“Шундый зур балык” хикәясе.

“ “Нинди дәресләр?” җыры.	
Яраткан уеным 	уен
социаль челтәр
сәхифә
кесә телефоны
эш өстәле
 файдалы
файдасыз
зыянлы	минем яраткан уеным 
 Син нәрсә уйныйсың?
Син нәрсә белән уйныйсың?
Ул нәрсәдән ясалган?
	“Уенчыклар тарихы”, “Уен төрләре”, “Чәчкә” әкияте”.
К. Ушинский “Бергә җайсыз, аерым күңелсез”.
“Яраткан уеным” җыры.
	
Башкала	башкала
һәйкәл
театр
музей
 күргәзмә 
Кремль
Сөембикә манарасы
мәчет
собор
 чиркәү
истәлекле урыннар
күл
	Кайда урнашкан?
Һәйкәл нәрсә каршында урнашкан?
Нинди  бина алдында?
Ул нәрсә  янында?
	“ Башкалалар”.
“Минем шәһәрем” җыры. Видео материал белән эш	
Илләр һәм өлкәләр	АКШ Америка
Бөекбритания
Россия
Мисыр
Төркия
Кытай
Мәскәү
чит ил
	Син кайдан?
Мин Россиядән.
Мин Казаннан., 
Татарстаннан.
Кем килмәгән?
Марк килмәгән?
Кайдан килмәгән?
Германиядән.	“Кем кайда яши?”, “Туган җирем – Татарстан”
“Туган илебез – Россия” текстлары.
 “ Илләр” җыры. 
	
Кая сәяхәт итәбез?	турист
сәяхәт итә
кунакханә
экскурсияне алып баручы
юл
касса
билет
шәһәр планы
истәлекле урын
ял
барырга телим
йөрергә
көнчыгыш
көнбатыш
көньяк
төньяк
килеп җитә
карый
кызыклы
 фотога төшә	Кая сәяхәт итәргә телисең?
Кая барырга телисең?
Нәрсә күрергә телисең?
  Нәрсә күрәсең килә?	“Сәяхәттә” хикәясе. 
Мәкалҗләр.
“Сәяхәттә” җыры. Видео материал белән эш	
Хат язам 	хат
кәгазь
Казан
дустым
почта аша
җибәрәм
	Адрес яздым.
Дустыма җибәрдем. 
Электрон хат яздым.	“Хат”, “Хат турында әкият”, 
М. Җәлил. “Фронттан хат”.
“Хат язам” җыры.	
Туганнарым. Дусларым 	туганнан туган
сеңел
 эне
кече
туган
өлкән
игелекле
күңелле
кыю 
сабыр
моңсу, 
зирәк 
җитди 
хәйләкәр
усал
тыйнак
игътибарлы
кызыклы
сак
рәхәт
эшчән
акыллы
юмарт
саран
тыныч
шат	 Кем кайда яши?
Сеңлең кайда укый?
Апаң кайда эшли?
Гаиләң нинди?
Әтиең нинди кеше?
Ул сабыр һәм бик акыллы.
Әниең нинди?
Әнием игътибарлы һәм юмарт.	Текстлар  белән эш.
“Дуслык турында мәкальләр.
“Минем якыннарым” җыры.
	
Кем буласың килә?	пешекче 
бакчачы
галим
икътисадчы
илче
мөдир 
очучы 
рәссам 
тәрҗемәче 
теш табибы 
төзүче
табиб
хәрби
китапханәче
 даруханәче
	Минем икътисадчы буласым килә.
Минең табиб буласың килә. Аның укытучы буласы килә. Безнең тәрҗемәче буласыбыз килә. 
Сезнең төзүче буласыгыз килә. Аларның хәрби буласылары килә.
Ни өчен? Ник?
Чөнки бу яхшы һөнәр. 	Л.Шәех. “Кем кем була?”
В.Ураксина “Кем булып эшли?”
Ф.Зиннурова “Бармак уены”
“Югалган һөнәрләр турында әкият”.
“Кем булыйм?” җыры.
Видео материал белән эш	
Матурлык	бизәнгән
мода
кием
костюм
күлмәк 
башлык
аяк киеме
сатып ал
бүләк ит
заманча
җиңел
пөхтә
чиста
уңайлы
спорт стиле
 йөзек
 алка
беләзек	Нәрсә кияргә яратасың?
Күлмәк нинди төстә?
Аяк киеме кайдан?
Сиңа нинди күлмәк ошый?
	Публицистик текстлар белән эш.
“Кем матур?” җыры	
Бакчада нәрсә үсә?	бәрәңге
алма
кишер
кәбестә
чөгендер
кыяр
помидор
җиләк
груша
торма
редис
суган
сарымсак
кабак
кавын
	Сезнең бакчада нәрсәләр үсә?
Түтәл ясарга булышам.
Син нәрсә ашарга яратасың?
Син нәрсәне яратмыйсың?
Бакчада нәрсә утыртасыз?
Кем су сибә?
 Кем чүп утый?	“Бакчада” хикәясе.
Батулла “Аю Әппәс”.
Р. Вәлиева “Кыңгырау чәчәк”
Х.Гарданов “Түтәлләрдә үсте яшелчә”.
“Күбәләк ничек чыккан?” әкияте.	
.Бүген нәрсә пешерәбез?	иртәнге аш
төшке аш
көндезге аш
кичке аш
аш
икмәк
балык
йомырка
дөге
тоз
туңдырма
шоколад
шикәр
сөт
чәй
сок
су
сыр
май
тавык
тавык ите
кыздырыр
ит
кашык
пычак
чәйнек
чынаяк
сатып алырга
әзерләргә
	
Нәрсә пешерәсең? 
Ашка нәрсәләр кирәк?
Күпме кирәк?
 2 килограмм  ит кирәк.
 Ничә баш суган кирәк?
Сөт ничә сум тора?
Кайдан аласың?
Кем сатып ала?	“табышмак”, “Сер”, “Кулинар сәяхәте” текстлары.

“Пешерәм” җыры. Видео материал белән эш	
Сәламәт бул!	баш авырта
колак авырта
ашказаны авырта
эч авырта
тамак авырта
теш сызлый
борын тыгыла
бил сызлый
йөткерә
төчкерә
грипп
кул авырта
авырый
авырта
дәвалана
дәвалый	 Кайсы җирең авырта?
Башым авырта. Температураң югарымы?
Юк, югары түгел.
Аның теше сызлый. 
Кем дәвалый?
Табиб чакырдыгызмы?	“Шифалы сөт” әкияте.
А.Хәсәнов. “Бал дәвалый”
К.Ушинский “Сабыр итә бел”
В.хәйруллина “Татлы чир”
“Ботка нигә тәмле?” әкияте.
“Сәламәт бул!” җыры.	

4нче сыйныф
Тема	Әдәби уку	Әдәби уку	
	лексик минимум	сөйләм калыплары		
Җәй ничек үтте?	спорт
балык тоту
җырлау
сәяхәт итү
фото ясау
театрда уйнау
йөгерү
велосипедта йөрү
ризык әзерләү
шахмат уйнау
рәсем ясау
тел өйрәнү
йөзү
бию
фильм карау
маркалар җыю
китап уку
музыка тыңлау
	Спорт белән шөгыльләндем.
Буш вакытта мин йөздем.
Җәен  балык тоттым.
	“ Җәй үтте!” җыры.
“Диснейлендта булдым”, 
“ Көндәлек язмалары”, “Япониядә ничек ял итәләр?”
Видео материал белән эш	
Тән әгъзалары	чәч 
күз 
борын
теш 
авыз 
муен 
кул
бармак 
аяк	Чәчең нинди? 
Чәчем кара төстә.
Күзләре нинди төстә?

	“Тән әгъзалары” җыры.
“Үзегез белән таныштырыгыз”, “Идеаль футболист”, “Тәнем сәламәт булсын” текстлары.
	
Һава торышы төрле була	эссе
җылы 
салкын 
кояшлы 
болытлы 
яңгыр 
кар 
боз 
күк күкрәү
яңгырлы кар 
яшен яшьнәү
суык 
чык 
томан 
төшү
җил 	Россиянең климаты нинди? 
Россиядә кышын һава торышы салкын.
Җәен артык эссе түгел.
Көзен яңгырлы, җилле.
Язын  кояшлы, җылы. 
Язын яшен яшьни. 	“ “Бүген салкын” җыры.
Фәнни-популяр текстлар белән эш.
Видео материал белән эш	
Табигатьне яратам	үсемлек
агач
үлән
агач төбе
яфрак
урман 
биек
яшел	Болында нәрсәләр үсә?
Чәчәкләр үсә.
Урманда агачлар күп.
Син кая барасың?
Кайда ял итәсең?
Ничек ял итәсең?
Урманда нәрсәләр бар?
	“Табигатьтә” җыры
З.Әхмзров “Агачлар да авырый”
 “Кабан күле”
“Төлке белән Торна” әкияте.	
Яраткан китабым	әсәр
шигырь
хикәя
уку
эчтәлек сөйләү
маҗаралы/фантастик
язучы
шагыйрь
куркыныч
мавыктыргыч
кызыклы
әкият	Әсәр нәрсә турында?
Әсәрнең геройлары кемнәр?
Мин  шигырь ятлыйм.
 Әсәрнең авторы кем?
Сиңа нинди әсәрләр ошый?	“ Яраткан китап” җыры
Төрле жанрдагы текстлар белән эш.
 Г.Тукай “Туган тел”	
Күңелле бәйрәм	ял
бәйрәм
вакыт (буш вакыт)
яңа ел
туган көн
сабан туе
кунак
хуҗа
ял итәргә
йөрергә
кунакка барырга
кунакка чакырырга
бүләк бирергә
теләргә
табын әзерләргә
бәйрәм итәргә	Бәйрәмнәрне ничек үткәрәсез?
Кунаклар чакырабыз/кунакка барабыз. 
Дустыма бүләк алып барабыз.
 Аны  котлыйбыз, яхшы теләкләр телибез.
	“Бәйрәм” җыры
“ Кайда нинди бәйрәм?”
“Сабантуйда”. 
Видео материал белән эш.	
Сәләтләр
	көлкеле (комедия)
маҗаралы 
сугыш турында фильм
чит планета
чит планета кешеләре
серле
тылсымлы 
тылсымчы
супергерой	Кинотеатрга йөрим
Телевизордан  фильм/мультфильм карыйм.
Иртәнге/көндезге сеанска барам.
Дуслар белән аралашам.
Фильм турында сөйләшәбез.
Тылсымлы дөнья белән танышам. 	“Сәләтле” җыры
“Күренекле шәхесләр”, 
“Нәни генийлар”.	
 Спортны яратам! 	көрәш 
йөгереш
биатлон
тимераякта узышу
чаңгыда йөрү
чаңгычы
чана шуу
боз
шугалак
кар атышлы уйнау
хоккей 	Мин ярышта катнаштым.
Тимераякта узышуны карадым.
Чана шуарга бардым.
Шугалакта шудым.
Кар бабай ясадык.
Кар атышлы уйнадык.	“ Ул – спортчы” җыры
Видео материал белән эш
“Спорт төрләре”, “Олимпия уеннары”.	
Без нинди?	оялчан
беркатлы 
тыйнак
тыныч
борчулы 
ялгыз 
бәхетле 
тыңлаусыз 
үзсүзле 
йомык 
таләпчән
тырыш	Сыйныфташың нинди?
Ул  бик тыйнак, аз сүзле.
	“ Без нинди? җыры
А.Алиш “Мактанчык чыпчык һәм тыйнак сыерчык” әкияте
“Ишәкнең яраткан ел фасылы”.	
Көтелмәгән хәл	 көтмәгәндә
 кинәт
тиз
әкрен
барыбыз
бергә
ярдәм ит
уйламаганда
ярдәм чакыр
	Ни булды?
Нәрсә булды?
кайчан булды?	“ Куркыныч” җыры
Видео материал белән эш
Кыска текстлар белән эш.	
Музыка яратам	композитор
музыкант
артист
музыка
көй
җыр
концерт
программа
опера

гитара
пианино
баян
концерт бара
җырларга
биергә
тыңларга 	Җыр җырлыйбыз, биибез.
Сәхнәдә чыгыш ясыйбыз.
Концерт карыйбыз.
Мин гитарада (....) уйный беләм.
Мин татарча (...) җырлый алам.	“Оркестр” җыры
“Бүре ни өчен улый?”.
“Әтәч һәм күке” мәсәле, 
“ Уен кораллары” тексты. 
Видео материал белән эш	
Гадәтләр

	спорт белән шөгыльләнү
иртә тору
юыну
исәнләшү/исәнләшмәү
соңга калу/соңга калмау
рәхмәт әйтү/рәхмәт әйтмәү
ярдәм итү/ ярдәм итмәү
	Өлкәннәргә/ кечкенәләргә ярдәм итәм.
Дәрескә соңга калырга ярамый.
исәнләшергә кирәк.
Иртән  иртәнге аш ашарга кирәк.
Төшке ашка ашханәгә барырга ярый.

	“Гадәтләр” җыры
Ш.Галиев “Рәхмәтләр хакында”.
“Кирлемән”
Батулла “Елак әтәч”., 

Г.Тукай “Су анасы”
Г. Тукай “Бала белән Күбәләк”	
 Татарстан Республикасы	ватан
флаг
герб
гимн
истәлекле урын
тарихи
татарстан районнары
президент
табигать
мәдәният
халык
мәйдан
халык атамалары	Татарстан кайда урнашкан?
Татарстанда нинди зур шәһәрләр бар?
Татарстанның нинди районнарын беләсең?
Татарстанда нинди халыклар яши?
Татарстанда нәрсәләр бар?	“ Татарстаным” җыры
Видео материал белән эш
Р.Рәкыйпов “Мин яратам сине, Татарстан”
“ Татарстанның Дәүләт символлары”, 
“Татарстан шәһәрләре”.	
Җәйге ялга планнар	җиләк-җимеш
кызынырга
диңгез буе
туңдырма
диңгез
җиләк
кояш
эссе
елга
ком
күл
ял	Катгый киләчәк заман
Ял итәргә кая барачаксыз?
Җәен нишләячәксез?
Нәрсәләр күрергә телисез?
Кайда булырга телисез?	“Тиздән җәй җитә” җыры
“Ялны ничек файдалы үткәрергә”, 
“”Ял вакытына кагыйдәләр” текстлары.	

3.	Үрнәк тематик планлаштыру
1нче сыйныф.
Предмет буенча билгеләнгән тематик эчтәлек	Якынча сәгатьләр саны	
	татар теле	әдәби уку	
Сәлам! 	5	2	
Мәктәп 	5	2	
Саннар 	5	2	
Төсләр 	6	2	
Гаилә	6	2	
Уенчыклар 	6	2	
Шөгыльләр. Хәрәкәтләр 	6	3	
Вакыт  	6	2	
Шәһәр. Авыл	8	2	
Йорт 	8	2	
Ашамлыклар 	8	3	
Минем тәнем 	8	2	
Киемнәр	8	2	
Хайваннар 	8	2	
Туган көнем! 	8	3	
Барлыгы	99 сәг.	33	

2нче сыйныф.
Предмет буенча билгеләнгән тематик эчтәлек	Якынча сәгатьләр саны	
	татар теле	әдәби уку	
Сәлам! 	8	3	
Һава торышы	8	4	
Минем көнем	8	4	
Өегез зурмы?	8	4	
Җиләк яратам	8	4	
Тәмле булсын!	8	4	
Супермаркетта	9	4	
Яраткан шөгыльләрем	8	3	
Яхшы һөнәр	8	4	
Шәһәрдә	8	4	
Хайваннар бакчасы	8	4	
Туган җиремне яратам 	8	4	
Транспорт	8	4	
Спорт	10	4	
Барлыгы	116 сәг.	54	

3нче сыйныф.
Предмет буенча билгеләнгән тематик эчтәлек	Якынча сәгатьләр саны	
	татар теле	әдәби уку	
Сәлам! 	8	3	
Көн тәртибе	8	4	
Бүген нинди дәресләр бар?	8	4	
Яраткан уеным	8	4	
Башкала	8	4	
Илләр һәм өлкәләр	8	4	
Кая сәяхәт итәбез?	9	4	
Хат язам	8	3	
Туганнарым. Дусларым.	8	4	
Кем буласың килә?	8	4	
Матурлык	8	4	
Бакчада нәрсә үсә?	8	4	
Бүген нәрсә пешерәбез	8	4	
Сәламәт бул!	10	4	
Барлыгы	116 сәг.	54	

4нче сыйныф.
Предмет буенча билгеләнгән тематик эчтәлек	Якынча сәгатьләр саны	
	татар теле	әдәби уку	
Җәй шәп үтте! 	8	3	
Тән әгъзалары	8	4	
Һава торышы төрле була	8	4	
Табигатьне яратам	8	4	
Яраткан китабым	8	4	
Күңелле бәйрәм	8	4	
Сәләтләр	9	4	
Спортны яратам	8	3	
Без нинди?	8	4	
Көтелмәгән хәл	8	4	
Музыка яратам	8	4	
Гадәтләр	8	4	
Татарстан Республикасы	8	4	
Җәйге каникулга планнар	10	4	
Барлыгы	116 сәг.	54	

Рус телендә сөйләшүче балаларның татар теленнән белем һәм күнекмәләрен тикшерү төрләре.
Башлангыч сыйныф 
№	   Эш төрләре	Сыйныфлар	
		I	II	III	IV	
 1.	  Тыңлап аңлау	Сүзләр, сүзтезмә
ләр	0,1-0,2 минут	0,2-0,4
минут	0,3-0,5
минут	
2.	Диалогик  сөйләм	3 реплика	4 реплика	5 реплика	6 реплика	
3.	Монологик сөйләм	4 фраза	5 фраза	6 фраза	7 фраза	
 4.	Һәр тема буенча ара-лаша белү күнекмә-ләрен ситуатив күне-гүләр аша тикшерү	2	2	3	4	
5.	Уку	15-25 сүз	25-35 сүз	35-45 сүз	45-55 сүз	
6.	Язу:					
	күчереп язу (гади җөмлә)	1-2 җөмлә	3-4 җөмлә	4-5 җөмлә	5-6 җөмлә	
	сүзлек диктанты		5-6 сүз	7-8 сүз	8-9 сүз	
	Сочинение (өйрәнү характерында)		3-4 җөмлә	4-5 җөмлә	5-6 җөмлә	

Белем бирүне  материаль-техник һәм мәгълүмати яктан тәэмин итү

“Сәлам!” УМКсы нигезендә белем бирү процессы  түбәндәге әсбаплар ярдәмендә оештырыла: 
1.	Сәлам!  рус телендә белем бирү оешмаларының татар телен өйрәнүче укучылары өчен уку әсбабы. 
2.	Сәлам! рус телендә белем бирү оешмаларының татар телен өйрәнүче укучылары өчен эш дәфтәре.   
3.	Сәлам! “Сәлам” УМК сы белән эшләүчеләр өчен  укытучы китабы. 
4.	 Дәресләрдә куллану өчен лексик  карточкалар;
5.	Эш дәфтәрләрендә күнегүләр башкару өчен стикерлар;
6.	“Сәлам!” сайты (http://selam.tatar/);
7. Методик ярдәм алу  өчен, yutube.Selam  вебинары: UPR:  https://www.youtube.com/playlist?list=PLYJm5v_tRjlw8w-81WCbWVzEia02AskE6/